Motho ofe le ofe yo a tšweletšago, a agago goba a fetolago sebopego sa dikoloi goba a rekago dikoloi dinageng tša ntle ka maikemišetšo a go di rekiša o swanetše go ingwadiša le Kgoro ya Dinamelwa.
Morago ga go amogela kgopelo ya gagwe, Kgoro ya Dinamelwa profenseng e tlo romela balekodi ba yona go yo lekola lefelo leo mokgopedi a šomelago go lona ka maikemišetšo a go kgonthiša gore le sepelelana le melawana ye e beilwego.
Ikopanye le Kgoro ya Dinamelwa profenseng ya geno.
khopi ye e setheifailwego ya pukwana ya gago ya boitsebišo khopi ye e setheifailwego ya setifikeiti sa kgwebo lengwalo la boemedi ge e le gore o moemedi wa khamphani nomoro ya Khouto ya Moreki go tšwa go Ditirelo tša Matlotlo tša Afrika-Borwa setifikeiti sa bohlatse go tšwa go Tirelo ya Maphodisa a Afrika-Borwa.
Kgopelo e phethwa ka lona letšatši leo e dirilwego ka lona gomme setifikeiti sa boingwadišo se fiwa ka letšatši le le latelago.